[{"text_idx": "#000001", "text": "Mingo Rajandi Quinteti esimene kauama\u0308ngiv \u201eTo Be!\u201d on rafineeritud ja la\u0308bikomponeeritud dz\u030ca\u0308ssmuusika, mis esindab tugevalt helilooja ja kontrabassisti Rajandi ka\u0308ekirja. Seeto\u0303ttu kannavad plaadi kompositsioonid ja tekstid u\u0308htset eesma\u0308rki, milleks on mo\u0303tteselgus."}, {"text_idx": "#000003", "text": "Kvintetti kuuluvad lisaks Mingo Rajandile lauljatar Liisi Koikson, kitarrist Marek Talts, pianist Joel Remmel ja trummar Ahto Abner, kelle u\u0308htset ma\u0308ngumaneeri saab iseloomustada kui ta\u0308pset ja puhast (unisoonis ma\u0308ngitud teemad palas \u201eLucid\u201d). Koikson po\u0308o\u0308rab ta\u0308helepanu esitatava teksti so\u0303numile, misto\u0303ttu so\u0303nad dikteerivad heas mo\u0303ttes vokaalset ka\u0308sitlust, mis on va\u0308ljapeetud ja kerge. Remmeli ja Taltsi dialoogid to\u0303ukuvad ja arenevad teineteisest \u2013 alates saatefunktsioonide jagamisest kuni improvisatsioonideni (soolo suurepa\u0308rane u\u0308lesehitus ja areng palas \u201eArmu kestus\u201d ja Taltsil \u201eSirelid\u201d). Rajandi ja Abneri kooshoidev ma\u0308ng kindlustab aga fookuse ning po\u0303hja."}, {"text_idx": "#000004", "text": "\u201eTo Be!\u201d julgeb ku\u0308sida, mida ta\u0308hendab olemine. Mis kaal on ma\u0308lestustel, milline vo\u0303ib olla armastus ja kas ko\u0303ikidele ku\u0308simustele peabki vastust otsima?"}, {"text_idx": "#000006", "text": "Eesti autoripopist ra\u0308a\u0308kides ei saa kuidagi mo\u0308o\u0308da Vaiko Eplikust, see on fakt. Seeto\u0303ttu on ka mo\u0303istetav, miks meil on tekkinud kodumaine miniz\u030canr eplik-core, mis ta\u0308histab sarnast postestraadlikku ja protohipsterlikku naivistlikku popmuusikat ja millest pole viimastel aastatel siinmail puudust tulnud."}, {"text_idx": "#000008", "text": "\u201eDon Juan Tallinnas\u201d on 18 looga kauama\u0308ngiv, mis on antud va\u0308lja suure armastuse ning austusega..."}]